CELEX: 32015R0275
Language: hr
Date: 2015-02-19 00:00:00
Title: Provedbena uredba Komisije (EU) 2015/275 оd 19. veljače 2015. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve

20.2.2015   
            
            
               HR
            
            
               Službeni list Europske unije
            
            
               L 47/15
            
         PROVEDBENA UREDBA KOMISIJE (EU) 2015/275
   оd 19. veljače 2015.
   o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. točku (b),
   budući da:
   
               (1)
            
            
               U Prilogu III. Uredbi (EZ) br. 314/2004 navodi se popis osoba i subjekata na koje se odnosi zamrzavanje financijskih sredstava i gospodarskih izvora u skladu s tom Uredbom.
            
         
               (2)
            
            
               Odlukom Vijeća 2011/101/ZVSP (2) utvrđene su fizičke i pravne osobe na koje se odnose mjere ograničavanja predviđene člankom 5. te Odluke, a u okviru Uredbe (EZ) br. 314/2004 ta se Odluka provodi u mjeri u kojoj je potrebno djelovanje na razini Unije.
            
         
               (3)
            
            
               Vijeće je 19. veljače 2015. odlučilo izbrisati imena pet preminulih osoba na koje bi se mjere ograničavanja trebale primijeniti. Prilog III. Uredbi (EZ) br. 314/2004 trebalo bi izmijeniti radi osiguravanja sukladnosti s tom Odlukom Vijeća.
            
         
               (4)
            
            
               Uredbu (EZ) br. 314/2004 treba stoga na odgovarajući način izmijeniti.
            
         
               (5)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 314/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2015.
      
         
            Za Komisiju,
         
         
            u ime predsjednika,
         
         
            Voditelj Službe za instrumente vanjske politike
         
      
   
   
      (1)  SL L 55, 24.2.2004., str. 1.
   
   
      (2)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).
   
      PRILOG
      U Prilogu III. Uredbi (EZ) br. 314/2004 pod naslovom „I. Osobe” brišu se sljedeće fizičke osobe:
      
                   
               
               
                  Ime (i svi nadimci)
               
            
                  1.
               
               
                  CHINDORI-CHININGA, Edward Takaruza
               
            
                  2.
               
               
                  KARAKADZAI, Mike Tichafa
               
            
                  3.
               
               
                  SAKUPWANYA, Stanley Urayayi
               
            
                  4.
               
               
                  SEKEREMAYI, Lovemore
               
            
                  5.
               
               
                  SHAMUYARIRA, Nathan Marwirakuwa